## Zápisnica

## z tretieho riadneho zasadnutia Obecného zastupiteľstva Obce Slavec,

## konaného dňa 02.10.2018

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prítomní:**

**Poslanci** **OZ**: Oto Hurák, Ing. Štefan Vidinsky, Ladislav Vanyo, Eva Lőrinczová, ,

**Neprítomný poslanec OZ:** Mária Tormová – ospravedlnená

**Starosta obce Slavec:** Gejza Ambrúš

**Ďalší prítomní:** Katarína Hubayová, hlavný kontrolór obce**,** Agnesa Genčiová, ekonómka OcÚ

**Verejnosť:** obyvateliaobce ( viď. príloha č. 1)

**PROGRAM :**

1. Otvorenie zasadnutia – starosta obce
2. Určenie overovateľov, zapisovateľa – starosta obce
3. Voľba návrhovej komisie – starosta obce
4. Kontrola plnenia uznesení
5. Spáva o výsledku následnej finančnej kontroly( obd. 1.1.-30.6.18 ) – hlavný kontrolór
6. Návrh správy z finančnej kontroly ( obd. jan. – jún 2018) – hlavný kontrolór
7. Návrh správy z finančnej kontroly ( obd. júl 2018 ) – hlavný kontrolór
8. Mapovanie a analýza potrieb obyvateľov obce Slavec – pracovník KC
9. Správa nezávislého audítora – starosta obce
10. Autobusová zastávka vo Vidovej - zmena rozpočtu – starosta obce
11. Návrh VZN č. 04/2018 o správe a prevádzkovaní pohrebiska na území obce Slavec a časti obce Vidová – prevádzkový poriadok pohrebiska – sam .odb. referent
12. Návrh VZN č. 05/2018 o zneškodňovaní obsahu žúmp – starosta obce
13. Revitalizácia vodného toku ,,Mišuka“ vo Vidovej – starosta obce
14. Návrh poslanca
15. Rôzne
16. Diskusia
17. Záver

**K bodu č. 1 : Otvorenie zasadnutia**

Rokovanie OZ otvoril Gejza Ambrúš starosta obce. Srdečne privítal všetkých prítomných. Následne informoval prítomných o počte prítomných poslancov na dnešnom zasadnutí OZ . Prítomní sú štyria. Ospravedlnený 1 poslanec Mária Tormová. Starosta obce konštatoval, že počet prítomných poslancov je 4 a OZ je uznášania schopné. Oboznámil všetkých s programom zasadnutia. Prečítal program zasadnutia ( viď. príloha č. 2) rozšírený o dva body: kontrola plnenia uznesení ( hlavný kontrolór ) , návrh poslanca ( Ing. Š. Vidinsky ).

Návrh na uznesenie :

**Uznesenie č. 27/2018**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**s c h v a ľ u j e**

upravený program rokovania.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 2 : Určenie overovateľov zápisnice a zapisovateľa**

Starosta obce navrhujezaoverovateľov zápisnice poslancov : Ladislav Vanyo , Ing. Štefan Vidinsky a za zapisovateľku : Timeu Ambrušovú.

Návrh na uznesenie:

**Uznesenie č. 28/2018:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**a)** **s c h v a ľ u j e : o**verovateľov zápisnice: Ladislav Vanyo , Ing. Štefan Vidinsky

**b) p o v e r u j e :** za zapisovateľku Timeu Ambrušovú .

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 3 : Voľba návrhovej komisie**

Starosta obce navrhuje schváliť návrhovú komisiu v zložení Eva Lőrinczová, Oto Hurák. Nikto nebol proti tomuto návrhu. OZ pristúpilo k hlasovaniu.

Návrh uznesenia:

**Uznesenie č. 29/2018**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**s c h v a ľ u j e**

návrhovú komisiu v zložení: Eva Lőrinczová Oto Hurák .

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 4 Kontrola plnenia uznesení**

Hlavný kontrolór obce Slavec Katarína Hubayová prečítala svoj záznam z vykonania kontroly plnenia uznesení OZ v Slavci . ( viď. príloha č. 3 )

Návrh uznesenia:

**Uznesenie č. 30/2018:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**b e r i** e **n a v e d o m i e**

informáciu o plnení uznesení z predošlých zasadnutí.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 5 Správa o výsledku následnej finančnej kontroly ( obd. 1.1.- 30.6.18 )**

Katarína Hubayová, hlavná kontrolórka obce predniesla správu o výsledku následnej finančnej kontroly za obdobie 01.01.2018 - 30.06.2018. Správa sa prikladá ako príloha č. 4 k zápisnici.

Návrh na uznesenie:

**Uznesenie č. 31/2018:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**b e r i e n a  v e d o m i e**

predloženú správu o výsledku následnej finančnej kontroly hlavného kontrolóra za obd. 1.1.- 30.6.2018.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 6 Návrh správy z finančnej kontroly ( obd. jan.-jún 2018 )**

Hlavný kontrolór obce Slavec Katarína Hubayová prečítala svoj návrh správy z vykonania finančnej kontroly za kontrolované obdobie január- jún 2018 . ( viď. príloha č. 5 )

Návrh na uznesenie :

**Uznesenie č. 32/2018**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**b e r i** e **n a v e d o m i e**

návrh správy hlavného kontrolóra z finančnej kontroly za obd. jan.-jún 2018.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 7 Návrh správy z finančnej kontroly ( obd. júl 2018 )**

V tomto bode programu hlavný kontrolór obce Slavec Katarína Hubayová prečítala svoj návrh správy z vykonania finančnej kontroly za kontrolované obdobie júl 2018. ( viď. príloha č. 6 ). Vo svojej správe opisuje zistený nedostatok, ktorý vzniká dôsledku zabezpečenia dovozu stravy pre dôchodcov v obci. V rozpočte obce nie sú zvlášť vyčlenené finančné prostriedky na nákup PHM. Hlavná kontrolórka doporučuje OZ upraviť rozpočet na položke 634001 – Palivá, mazivá, oleje, špeciálne kvapaliny, na dopravu obedov a rozúčtovať ekonomickou klasifikáciou ( staroba 10.2.0 ) užívanie pohonných hmôt.

Návrh na uznesenie :

**Uznesenie č. 32/2018**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

1. **b e r i** e **n a v e d o m i e**

návrh správy hlavného kontrolóra z finančnej kontroly za obd. 01.7.-7.8.2018

1. **s c h v a ľ u j e :**

úpravu rozpočtu na položke 634001 – Palivo, mazivá, oleje, špeciálne kvapaliny na dopravu obedov pre dôchodcov a rozúčtovať ekonomickou klasifikáciou ( 10.2.0 staroba ) užívanie pohonných hmôt.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 8 Mapovanie a analýza potrieb obyvateľov obce Slavec**

V tomto bode programu starosta obce Slavec podal stručne informatívnu správu o vypracovaní analýzy a mapovania potrieb obyvateľov obce Slavec. ( viď. príloha č. 7 ) Mapovanie a analýzu spracoval bývalý pracovník Komunitného centra Miloslav Kováč. Obsahom mapovania bolo spracovať názory a potreby komunity obce Slavec, ktoré umožnia spracovať materiály pre rôzne oblasti verejného života, pre rozvoj, aktivity, služby atď, aby zodpovedali miestnym špecifikám a potrebám občanov. Dostala tu široká verejnosť priestor vyjadriť si svoj názor, svoje problémy, potreby a nápady.

Návrh na uznesenie:

**Uznesenie č. 34/2018:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**b e r i e n a  v e d o m i e**

správu o vypracovaní podkladového materiálu – mapovanie a analýza potrieb obyvateľov obce Slavec.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 9 Správa nezávislého audítora**

Dňa 02.07.2018 GemerAudit , spol. s r.o. Rožňava na základe zmluvy uzatvorenej s Obcou Slavec vykonala audit účtovnej závierky , ktorá obsahuje súvahu obce Slavec k 31.12.2017, výkaz ziskov a strát a poznámky obsahujúce súhrn významných účtovných zásad a účtovných metód. Na základe auditu priložená účtovná závierka poskytuje pravdivý a verný obraz finančnej situácie obce Slavec k 31.12.2017 a výsledku jej hospodárenia za rok končiaci sa k uvedenému dátumu. Správu nezávislého audítora z auditu účtovnej závierky prečítal starosta obce Slavec a oboznámil s tým prítomných zasadnutia. ( viď. príloha č. 8 )

Návrh na uznesenie:

**Uznesenie č. 35/2018:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**b e r i e n a  v e d o m i e**

správu nezávislého audítora.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 10 Autobusová zastávka vo Vidovej – zmena rozpočtu**

Napriek tomu , že sa už o autobusovej zastávke vo Vidovej rokovalo na predchádzajúcom sa zasadnutí OZ Slavec, i na tomto treťom riadnom zasadnutí bolo nutné oživiť si túto tému. Starostka Obce Plešivec navrhuje schváliť obecným zastupiteľstvom obce Slavec transfer pre Obec Plešivec a to vo výške 2.000,- € na prefinancovanie časti nákladov na výstavbu autobusovej zastávky v k. ú. Plešivec. ( viď. príloha č. 9) V prípade schválenia tohto transferu - uvádza ekonómka obecného úradu p. Genčiová je nutné potom opraviť a schváliť úpravu rozpočtu rozpočtovým opatrením č. 02/2018 ( viď. príloha č. 10)

Návrh na uznesenie:

**Uznesenie č. 36/2018:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

1. **s c h v a ľ u j e**

kapitálový transfer pre Obec Plešivec vo výške 2.000,- € na prefinancovanie časti nákladov na výstavbu autobusovej zastávky v k. ú. obce Plešivec pri hlavnom ťahu na strane miestnej časti obce Slavec – Vidová.

1. **s c h v a ľ u j e**

úpravu rozpočtu rozpočtovým opatrením č. 02/2018

1. **ruší**

uznesenie č. 33/2015 schválené na druhom riadnom zasadnutí OZ obce Slavec dňa

30.6.2015

**Hlasovanie:**

za: 3

proti : 0

zdržal sa: 1

neprítomní pri hlasovaní: 1

nehlasovali: 0

**K bodu č. 11 Návrh VZN č. 04/2018 o správe a prevádzkovaní pohrebiska na území obce Slavec a časti obce Vidová – prevádzkový poriadok pohrebiska**

Samostatný odborný referent obecného úradu p. Timea Ambrušová prečítala z časti : ,,Návrh“ Všeobecného záväzného nariadenia ( ďalej len VZN ) Obce Slavec č. 04/2018 o správe a prevádzkovaní pohrebiska na území obce Slavec a časti obce Vidová . Návrh VZN č. 04/ 2018 bol vyvesený a zverejnený na úradnej tabuli ako i na webovej stránke obce Slavec od 4.9. do 19.9.2018 . ( viď. príloha č.11) . Nikto nemal pripomienky ani námietky voči tomuto návrhu VZN č. 04/2018.

Návrh na uznesenie:

**Uznesenie č. 37/2018:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

1. **sa  u z n á š a** na VZN Obce Slavec č. 04/2018 o správe a prevádzkovaní pohrebiska na území obce Slavec a časti obce Vidová – prevádzkový poriadok pohrebiska
2. **s c h v a ľ u j e** cenník poplatkov za jednotlivé cintorínske úkony
3. **ruší** VZN č. 12/2008 schválené OZ Slavec dňa 15.12.2008 uznesením č. 80/2008

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali

**K bodu č. 12 Návrh VZN č. 05/2018 o zneškodňovaní obsahu žúmp**

Starosta obce Slavec prečítal z časti Návrh Všeobecného záväzného nariadenia ( ďalej len VZN ) Obce Slavec č. 05/2018 o zneškodňovaní obsahu žúmp, ktorý bol vyvesený a zverejnený na úradnej tabuli ako i na webovej stránke obce Slavec od 04.9.- 19.9.2018. ( viď. príloha č. 12 ) Toto nariadenie upravuje povinnosti prevádzkovateľov žúmp v k. ú. Slavec a Vidová pri odvádzaní odpadových vôd z nehnuteľností do žúmp a ich zneškodňovaní. Obec Slavec zaevidovala jednu pripomienku k tomuto návrhu od p. Ing. Štefana Vidinskyho – rozšíriť § 2 s nasledovným znením : majiteľ žumpy v prípade kontroly sa má preukázať patričným dokladom o legálnom zneškodnení obsahu žumpy.

Návrh na uznesenie:

**Uznesenie č. 38/2018:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**sa u z n á š a**

na Všeobecnom záväznom nariadení Obce Slavec č. 05/2018 o zneškodňovaní obsahu žúmp

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 13 Revitalizácia vodného toku ,, Mišuka“ vo Vidovej**

V tomto bode programu zasadnutia OZ starosta obce Slavec Gejza Ambrúš podal stručnú informatívnu správu o revitalizácii vodného toku ,, Mišuka „ v miestnej časti Vidová, o uložení odtokovej rúry na odvádzanie dažďovej vody ako aj o prečistení toku čo je zapísaný v katastri ako vodný tok. O tom boli informovaní aj ŽSR ako i SHR Ing. A. Farkas. Tiež sa rokovalo so zástupcami Povodia Hrona o železnom moste vo Vidovej a to kvôli podmývaniu nosnej časti mosta. Nanosia sa tam veľké balvany, skaly na zosilnenie bočných stien vodného koryta.

Návrh na uznesenie:

**Uznesenie č. 39/2018:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**b e r i e n a  v e d o m i e**

informatívnu správu o revitalizácii vodného toku ,, Mišuka „“ vo Vidovej .

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 14 Návrh poslanca**

Poslanec Ing. Štefan Vidinsky navrhol v tomto bode programu zasadnutia

1. schváliť mimoriadnu odmenu vo výške 150,- € pre zástupcu starostu obce Otovi Hurákovi k dovŕšeniu jeho 40. narodenín. Poslanci pristúpili k hlasovaniu tohto návrhu. 1 bol za ( Ing. Štefan Vidinsky ) 2 sa zdržali hlasovania ( E. Lőrinczová , L. Vanyo ) 1 bol proti návrhu ( O. Hurák ) OZ neschválilo mimoriadnu odmenu pre zástupcu starostu.
2. schváliť podľa zákona NR SR č. 2563/1994 Z .z. o právnom postavení a platových pomerov starostov obcí a primátorov miest § 4 ods. (2) navýšiť plat o 15 % na dobu dvoch mesiacov starostovi obce Slavec Gejzovi Ambrúšovi.

Návrh na uznesenie:

**Uznesenie č. 40/2018:**

Obecné zastupiteľstvo Obce Slavec podľa § 11 ods. 4 písm. i) zákona č. 369/1990 Zb. o obecnom zriadení v z. n. p.

**s c h v a ľ u j e**

podľa zákona NR SR č. 2563/1994 Z .z. o právnom postavení a platových pomerov starostov obcí a primátorov miest § 4 ods. (2) navýšiť plat o 15 % na dobu dvoch mesiacov starostovi obce Slavec Gejzovi Ambrúšovi.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**K bodu č. 15 Rôzne:**

Nakoľko sa vyčerpali do tohto bodu všetky programové body 3. zasadnutia OZ o ktorých sa malo rozhodovať, preto nebolo potrebné sa programovým bodom č. 15 Rôzne ďalej venovať. Starosta obce Slavec otvoril diskusiu pre prítomnú verejnosť.

**K bodu č. 16 Diskusia:**

*p. Ing. Štefan Vidinsky –* položil otázku: ,,Prečo ešte do dnes nie je zavedený splátkový kalendár pre neplatičov?

*Agnesa Genčiová –* systém splátkového kalendára už je dávno zavedený, neplatiči pozabúdajú ju plniť. Zaplatia 1. mesiac podľa kalendára a potom prestanú chodiť na obecný úrad.

*Timea Ambrušová –* neplatiči sú o tom upovedomení, majú a budú mať i doručené výzvy na nedoplatky DzN a poplatkov TKO , kde je presne uvedený spôsob platieb atď.

*Starosta obce Slavec* – na vymáhanie viacročných pohľadávok 1 ročné volebné obdobie je veľmi krátke.

*Ing. Štefan Vididnsky* -vyjadruje svoju nespokojnosť, čo všetko vylievajú ľudia na ornú pôdu zo žumpy či do Slanej, čistiace prostriedky, lieky atď.

*Starosta obce Slavec*- najlepším riešením by bolo vybudovať čističku odpadových vôd.

*Ing. Štefan Vididnsky* – informuje prítomnú verejnosť o veľmi úspešnom zorganizovaní kultúrno – športového podujatia Olympijské hry pre rodiny. Organizovali ju Reformovaná kresťanská cirkev Slavec spolu so zamestnancami komunitného centra v obci. Deti boli takí nadšení , že mali možnosť vyhrať možno 1. Medialu vo svojom živote. Bola to veľmi vydarená akcia i za pomoci projektu HEX.

*Ing. Štefan Vidinsky* – nakoľko sa blížia komunálne voľby 2018 praje veľa - veľa úspechov všetkým kandidátom na post starostu či do Obecného zastupiteľstva.

**K bodu č. 17 Záver :**

Starosta obce Slavec Gejza Ambrúš poďakoval všetkým prítomným za účasť na 3.zasadnutí OZ. Tiež poprial všetkým kandidátom na voľby starostu a kandidátom do OZ veľa úspechov a tým zasadnutie Obecného zastupiteľstva v obci Slavec ukončil. Zasadnutie OZ bolo ukončené o 20.15 hod.

V Slavci, 02.10.2018

Zapísal/(a): Timea Ambrušová v. r.

Gejza Ambrúš v. r.

starosta obce

Overovatelia zápisnice:

Ladislav Vanyo v. r.

Ing. Štefan Vidinsky v. r.